Luomuliitto

Luomuliitto on yhdistys, joka edistää luomua Suomessa. Sen jäseninä on luomutuottajia, kuluttajia ja yrityksiä sekä yhdistyksiä. Liittoon kuuluu 14 paikallista luomuyhdistystähttp://www.luomuliitto.fi/index.php/jaesenyhdistykset. Luomuliitto julkaisee Luomulehteähttp://www.luomulehti.fi. Se ilmestyy kuusi kertaa vuodessa. == Historia == Luomuliitto on perustettu vuonna 1985. Luomuliitto oli ensimmäinen luomusertifiointia myöntävä taho Suomessa. Vuosina 1995–1999 liiton puheenjohtajana ollut Kimmo Tiilikainen on ollut myöhemmin kahteen otteeseen Suomen ympäristöministeri. Luomuliitto on perustajajäsen vuonna 2011 perustetussa Pro Luomu ry:ssä. == Toiminta == Luomuviikkohttp://www.luomuliitto.fi/index.php/luomuviikko on Luomuliiton alulle laittama teemaviikko, jonka aikana mm. yritykset ja erilaiset tapahtumat tuovat luomua esille. Lisäksi Luomuliitto järjestää erilaisia seminaareja ja muita tapahtumia. Luomutuotantoehtojen vaikuttavuuden seurannassa kysytään tuottajien ja kuluttajien mielipiteitä. Liitto edistää luomusta kiinnostuneiden ja sen parissa toimivien yhteyden pitoa tapahtumien lisäksi myös esim. sähköpostiryhmien avulla. Luomuliitto toimii luomutuottajien edunvalvontajärjestönä. Luomuliitto on aktiivinen mm. edistämään monimuotoisen maatalous- ja elintarviketuotannon mahdollisuuksia, toimivampaa luomutuki- ja -valvontajärjestelmää sekä geenimuuntelusta (gmo) vapaata tuotantoa. Yksi luonnonmukaisen tuotantojärjestelmän tavoitteista on olla edelläkävijä ympäristöystävällisyydessä ja eettisessä tuotannossa. IFOAMhttp://www.ifoam.org on luomun kansainvälisen kattojärjestö. Luomuliitto on sen jäsen. IFOAM määrittelee luomun periaatteet, joiden perusteella mm. EU:n luomusäädökset on laadittu. Luomuliitto valvoo suomalaisen luomumaatalouden etua EU-tasolla sekä Suomessa. Luomuliitto tarjoaa myös neuvonta- ja asiantuntijapalveluita. Vuosittain Luomuliitto palkitsee Vuoden Luomutuotteen ja Vuoden Luomuyrittäjän. == Alueelliset luomuyhdistykset == * Esvy (Etelä-Suomi) * Kuhilas ry (Kymenlaakso) * Päijänteen luomu (Päijät-Häme) * Lounais-Suomen Luonnonmukaisen viljelyn yhdistys ry * Satakunnan luomutuottajat ry * Pirkanmaan Luonnonmukaisen viljelyn yhdistys ry * Ekoviljelijät ry (Etelä-Pohjanmaa) * Keski-Pohjanmaan Luonnonmukaisen viljelyn yhdistys ry * Pohjois-Pohjanmaan Luonnonmukaisen viljelyn yhdistys ry * Keski- Suomen luomuyhdistys ry * Kainuun Luonnonmukaisen viljelyn yhdistys ry * Savo- Karjalan luomuyhdistys * Saimaan luomu ry (Etelä-Karjala ja Etelä-Savo) * Svenska Österbottens Ekologiska förening == Leppäkerttu-merkki == Luomuliitto myöntää Leppäkerttu-merkkiä. Merkin tarkoituksena on tuoda esiin ja vahvistaa luomuruoantuotannon suomalaisuutta ja paikallisuutta, kehittää luomutuotannon tuotantotapaa yhä ympäristöystävällisempään suuntaan sekä kiinnittää huomiota tuotantoeläinten kasvatus- ja hoito-olosuhteisiin. Leppäkerttu on tarkastusmerkki, mikä tarkoittaa, että tuotannolle asetettujen tuotantoehtojen toteuttamista valvotaan tarkastuksin. Leppäkerttu-merkin tuotantoehtojen mukaiseen tuotantoon voi liittyä solmimalla Luomuliiton kanssa Leppäkerttu- merkin käyttöoikeussopimuksen. Sopimuksen perusedellytyksenä on jäsenyys Luomuliiton suorajäsenenä tai Luomuliiton jäsenjärjestön jäsenyys. == Lähteet == == Aiheesta muualla == *www.luomuliitto.fi *www.luomulehti.fi Luokka:Luomumaatalous Luokka:Suomalaiset maatalousjärjestöt Luokka:Elinkeinoelämän järjestöt